'n Baie belangrike boek oor die droewige stand van (party van) ons universiteite en hulle personele:
Hierdie webwerf het nou drie skakels na toonsettings van Afrikaanse gedigte. Die eerste is Digsange van Johannes de Beer, die tweede is Lourens Faul s'n en die derde is 'n skakel na Philip Nel se webwerf. (Klik op die blou woorde om te spring.)
Vervulde oomblikke is 'n digbundel van die nuwe digter Elzabe Young-Heyns. Gedigte word nie soseer met die gebruik van sensitiewe foto's van natuurtonele geïllustreer nie, maar dit dra by tot die atmosfeer, veral in die Suid-Afrikaanse landskap.
Die gedigte doen die bundeltitel gestand: telkens is dit geloof, liefde en waardering wat aan die bot kom. As daar soms gekla word dat digters in Afrikaans meestal droewige verse met tragiek bring, is hierdie bundel 'n uitsondering.
Rhona Scheepers se roman Pedale van papier is gebaseer op 'n ware verhaal oor 'n dogter se aanneming en verwerping. Dit vertel onder andere ook van haar molestering deur 'n vertroude kerklike persoon.